钦定古今图书集成/方舆汇编/职方典/第1495卷 > 曲靖府建置沿革考 通志
## 钦定古今图书集成/方舆汇编/职方典/第1495卷 > 曲靖府建置沿革考 通志

本府

战国为滇国地。汉为夜郎味县地。东汉仍之。蜀汉置兴古郡。晋属宁州，分置平彝郡。宋属河阳郡。梁时爨瓒据之，为西爨地。隋置恭州、协州。唐南宁州，改恭州为曲州，分协州置靖州，俱属戎州都督府。天宝末，没于蛮。南诏蒙氏置石城郡。宋为段氏据，后为磨弥部据。元初，置磨弥部万户。至元间，改中路，后又改曲靖“路宣抚司。” 明改为曲靖军民府。领州四。县二：

皇清因之。康熙八年，裁“亦佐”县入《罗平州》，改“寻甸府。”

为州并隶府。康熙三十四年，改设“平彝县。” 领州五、县二

南宁县：〈附郭。〉

汉益州郡味县地。东汉律高县地。晋同乐县地。隋恭州，改协州。唐置南宁县。天宝末，没于蛮。元置千户所，隶磨弥部万户。至元中，升南宁州，后改为县。明洪武末，省越州石堡山地入县。

皇清因之。康熙六年，裁“曲靖卫。”康熙二十六年，又裁。

平彝卫分境屯赋并县

霑益州

汉牂牁郡宛温县地。蜀汉属兴古郡。唐初，置西平州。贞观中，改为盘州，属戎州都督府。天宝末，没于蛮，为僰、剌二种所居。后磨弥部夺之。元初，置磨弥部万户。至元中，改置霑益州，领交水、石梁、罗山三县。明并三县及越州入州。

皇清因之。康熙二十六年，裁平彝卫分境屯，赋《并州》。

陆凉州

汉牂牁郡平彝县地。蜀汉属兴古郡。晋分置平彝郡。唐属盘州，天宝末，没于蛮。南诏时号落温部。元初内附，置落温千户所，属落蒙万户。至元中，改置陆凉州，领河纳、芳华二县。明为陆凉州，裁河纳、芳华二县入州。

皇清因之。康熙六年，裁陆凉卫屯赋并州。

罗平州

汉牂牁郡宛温县地。蜀汉兴古郡，晋因之。唐没于蛮，名塔敝纳彝甸。相传盘瓠后裔罗雄居此。元内附，隶普摩千户。至元中，割夜郎苴部为罗雄州，隶曲靖路。明万历中，改土设流，为罗平州。

皇清因之。康熙五年，裁定“雄所”屯赋并州。康熙八年

裁亦佐县入焉

马龙州

汉益州郡地。蜀汉兴古郡地。晋因之。唐时没于蛮，撒巨白剌居之。后盘瓠裔纳垢部逐旧蛮而有其地。元内附，置纳垢千户所。至元中，改为马龙州，领通泉县。明并县入州。

皇清因之。康熙二十六年，裁左前、平彝、马龙四卫所。

“分境屯赋” 《并州》。

寻甸州

汉滇国地，僰剌蛮居此，其地曰仲扎溢源，后乌蛮之裔新丁夺之。晋新丁部。唐蒙氏为寻甸。宋段氏改仁德部。元初，置仁德万户府。后改仁德府，领为美、归厚二县。明寻甸军民府寻省二县入焉。成化中，改设流官。

皇清因之。康熙八年降为州，改隶曲靖府。康熙二十

六年，裁平彝、木密、凤梧三卫所分境屯赋，并州平彝县。

汉牂牁宛温县地。蜀汉兴吉郡。梁爨瓒据为阿芋路部。隋内附，为开边县，隶犍为郡。唐蒙氏据为磨弥部，又改夜苴部。元设普摩千户，改罗山县，又改亦佐县，隶曲靖军民府。明改平彝卫。

卫亦佐废县。及析霑益州之久安、长治二里寄庄余家堡，建《平彝县》